Com puc posar‑me en contacte amb els meus usuaris i fer que la meva Autoritat de certificació estigui disponible?
Un cop l’Assistent de Certificats hagi creat la teva Autoritat de certificació, pots fer servir el botó “Enviar invitació per correu” per crear un missatge de correu electrònic amb l’arxiu de configuració inclòs com a adjunt. Has d’indicar les adreces de correu electrònic dels usuaris que et podran demanar certificats.

Què és la carpeta “Autoritat de certificació”?
Aquesta carpeta conté arxius que conformen la teva Autoritat de certificació, com ara l’arxiu de configuració i els certificats que conformen l’Autoritat de certificació. 

Com faig arribar els certificats d’Autoritat de certificació als meus usuaris?
Per tal que els usuaris puguin utilitzar correctament els seus certificats, els has de donar els certificats d’Autoritat de certificació que hagis creat. L’Assistent de Certificats crearà automàticament un arxiu PEM (.pem) que contingui aquests certificats. Aquest arxiu es desa a la carpeta “Autoritat de certificació”. Has de posar aquest arxiu .pem a disposició dels teus usuaris en una ubicació segura. Per a més seguretat, no els enviïs l’arxiu per correu electrònic. Posa’l en un servidor d’arxius segur o en un repositori LDAP, o bé utilitza discos extraïbles. Quan l’usuari obre l’arxiu .pem, la utilitat d’Accés a Clauers l’ajudarà a marcar els certificats d’Autoritat de certificació com a certificats “de confiança”. En els certificats que no siguin de confiança es mostrarà “Aquest certificat arrel no és de confiança”.

Com puc emetre nous certificats per als usuaris abans no caduquin els seus certificats?
Quan rebis un correu de sol·licitud de signatura de certificat (CSR - Certificate Signing Request) d’un usuari, assegura’t de desar‑lo bé per tal de renovar el certificat d’aquell usuari en el futur. Fes clic a l’arxiu adjunt del missatge de correu per tal d’emetre un nou certificat. Es recomana emetre els nous certificats abans de la data de caducitat dels certificats dels usuaris per tal que no s’hagin de preocupar d’haver‑te de demanar el certificat nou.